C 323/106
HR
Službeni list Europske unije
26.8.2022.
5.12.
EGSO smatra da je okvir EU-a za ograničavanje ili smanjenje emisija metana u energetskom sektoru dobra ideja.
Potrebno je osigurati da zahtjevi za praćenje u plinskom sektoru budu izvedivi, na primjer tijekom mjerenja i provjere podataka o emisijama te izvješćivanja o njima.
To bi trebalo uključivati određivanje odgovarajućih rokova za inspekcije objekata razlikovanjem njihovog tehničkog stanja i starosti.
Trebalo bi uzeti u obzir postojeće inicijative te industrije za smanjenje emisija (Partnerstvo za kontrolu metana iz nafte i plina (OGMP)), kao i potrebu za poticanjem međunarodne suradnje u okviru inicijativa kao što su obveza smanjenja emisija metana i Koalicija za klimu i čisti zrak. 5.13.
Velik dio podataka o emisijama fosilnog metana trenutačno se nedovoljno prijavljuje.
EGSO pozdravlja prijedloge za praćenje, izvješćivanje i provjeru, osobito kada se primjenjuju za sprečavanje istjecanja duž plinovoda.
Inicijative kao što je Međunarodni opservatorij za emisije metana, kao i upotreba satelitskih tehnologija za otkrivanje takvog istjecanja, trebalo bi uskladiti i postaviti kao prioritet.
Prakse neopravdanog ispuštanja i spaljivanja na baklji trebalo bi zabraniti u EU-u.
Iznimke od tog pravila trebalo bi ograničiti na hitne situacije i situacije povezane sa sigurnošću.
Kad je riječ o biometanu, nekoliko država članica EU-a već je provelo mjere tehničkog i regulatornog praćenja i izbjegavanja.
To bi moglo pomoći u procjeni emisija metana tijekom eksploatacije fosilnih goriva. 5.14.
EGSO je itekako svjestan da do većine istjecanja metana dolazi izvan EU-a te je stoga neophodno uvesti i provesti standard EU-a za učinkovitost emisija metana pri uvozu plina.
Takvim bi se standardom pri uvozu postavilo mjerilo za prihvatljive emisije nastale na početku proizvodnog lanca.
Taj bi standard već trebalo razviti u okviru te uredbe.
Osim toga, trebalo bi razmotriti uključivanje emisija metana nastalih na početku proizvodnog lanca u sustav određivanja cijena CO2. 5.15.
Prijedlog o smanjenju emisija metana usredotočen je na energetski sektor.
EGSO ponovno ističe važnost emisija metana iz poljoprivrede.
Kako je navedeno u Komisijinoj strategiji za metan, poljoprivrednicima bi trebalo pružiti potporu u smanjenju emisija metana, primjerice, uvođenjem mjera u okviru zajedničke poljoprivredne politike kojima bi ih se nagrađivalo za to smanjenje.
Bruxelles, 19. svibnja 2022.
Predsjednica Europskog gospodarskog i socijalnog odbora Christa SCHWENG